KLUBI 700
Kujutage ette, et olete mõnusal troopilisel puhkusereisil
ja suigatate korraks.
Siis aga ärkate terava valu peale, mis jookseb te peast alaselga.
See on see, mis juhtus Casey'ga.
Ajaks, mil ta EMO'sse jõudis, polnud ta enam teadvuselgi.
Casey ja ta abikaasa Kim olid just jõudnud Key West'i,
et tähistada uue töökoha saamist.
Kuid vaid mõni tund hiljem ei tundnud Casey end enam hästi
ja kurtis kaelavalu üle.
Ütlesin naisele, et pean vähemalt tunnikese tukastama
enne, kui õhtusöögile läheme.
Üles ärgates tundsin aga valu, mis kiirgas mu peast alaselga.
Selline tunne oli nagu mind oleks pähe löödud.
Ta käitumine muutus enneolematuks
ja läks õhtu jooksul üha hullemaks.
Ta oksendas palju,
mispeale ütlesin, et nüüd aitab ja ma viin ta arsti juurde.
Ajaks, mil nad haiglasse jõudsid,
oli Casey kaotanud mitmeid kordi teadvuse.
Arstid teatasid suurest verejooksust ta ajus.
Mu süda vajus saapasäärde.
Teadsin, et see on elu ja surma küsimus.
Casey lennutati Miami haiglasse
ja Kim hüüdis Jumala poole, teavitades samal ajal ka lähedasi,
kes omakorda palusid eestpalveid Casey eest.
Ütlesin: "Jumal, ma vajan Sind.
Palun saada oma kõige võimsamad inglid
meid aitama
ja palun tervenda Casey."
Nagu öeldud - Caseyl oli ajuverejooks,
mis ujutas verega üle aju ümbritseva piirkonna.
Ta oli kriitilises seisus ja viidi kiiresti operatsioonile.
Arstid ütlesid Kimile, et Casey ellujäämise võimalus on 40%
ja kui jääbki ellu,
on tal ajukahjustus, mis saab piirama ta elu.
Seda siis kas halvatuse või mälukaotuse näol.
Mures pere ja sõbrad jätkasid palvetamist, uskudes imesse.
Tundsin enneolematut rahu ja tröösti.
Teadsin, et me eest palvetatakse.
Casey ärkas peale teist operatsiooni.
Nägin teadvusele tulles oma naist ja ütlesin: "Hei kullake!"
Milline tohutu kergendus see oli, kui ta rääkima hakkas.
Ta rääkis ja oli teadlik kõigest,
heites sarkastilist nalja ühega medõdedest,
mis ajas meid kõiki naerma.
Nii oli selge, et ta on endisena tagasi.
Tõeline rõõmuhetk.
Casey läbis järgnevate päevade jooksul
veel mitu laiaulatuslikku operatsiooni.
Ta ajju paigaldati kateeter, et hoida selle rõhk stabiilsena.
Ajal, mil teda intensiivis hoolikalt jälgiti,
andis Jumal Casey sõnul talle kindlust.
Tundsin oma peas kõiki neid kateetreid ja vidinaid
ja mulle jõudis kohale, et kõik see juhtuski päriselt.
Aga miks?
Miks see minuga juhtus?
Suudan ma edaspidigi olla isa ja abikaasa
ning teha tööd?
Kõik need mõtted-tunded täitsid mind kui tulvaveena,
samas kui Jumal täitis mind palve kaudu rahuga
ja andis teada, et kõik saab korda.
See teadmine jõudis ka Casey perele ja sõpradele kohale.
Ta olukord muutus iga päevaga üha paremaks
ja 3 nädala möödudes polnud ta ajus enam mingit märki verejooksust.
Casey lasti koju ja ta lahkus haiglast ilma vähimagi ajukahjustuseta.
Ta ütles, et palve osutus tema päästerõngaks.
Statistiliselt võttes ma ei peaks enam elama.
Kuid tänu palve väele ja inimeste pidevatele palvetele
mitte vaid minu eest, aga ka mu pere eest -
see kõik on lihtsalt sõnadeta lugu.
Olen enam kui teadlik, et mu tervenemine oli ime.
Olen endiselt elus tänu jumalikule sekkumisele.
Arstid olid täiega šokis, et Casey pole kuidagimoodi piiratud,
halvatud ega kognitiivsete häiretega.
See on lihtsalt olnud midagi tõeliselt imelist.
Casey hakkas 2 kuud peale õnnetust käima järelravis.
Casey pere reageeris ta olukorrale väga kiiresti.
Ta lennutati Miami haiglasse, kus ta eest hoolitseti erakordselt hästi
Arstid tegid kõiki õigeid asju
ja need mängisid olulist rolli Casey taastumises.
Kuid kõige olulisem faktor oli muidugi see,
et Keegi valvas ta elu üle sel päeval.
See keegi oli Jumal. Jumal varjas, hoidis ja tervendas.
Casey ja Kim on tänulikud nii oma perele, sõpradele
kui isegi võõrastele,
kes kõik palvetasid Casey eest.
Casey ütleb, et palvevägi tähendab ta jaoks väga palju.
Armastus. See on armastus.
Kui armastus astub mängu, muutub kõik paremaks.
Jumal ilmutas seda armastust mu sees.
Ta päästis mu.
Elu on tõeliselt kallis.
"Kui armastus astub mängu, muutub kõik paremaks."
Enam paremini ei annagi öelda.
Milline lugu! - Võrratu ime.
Virginia Beachil elav Linda koges vasakus küljes voogavat valu.
Arst avastas tal südameklapi vea.
Ta vaatas kord me saadet,
kus Wendy nimetas ta nime ja kuulutas ta terveks.
Linda enesetunne muutus koheselt paremaks
ja samal päeval kardioloogi juurde minnes
ütles arst, et nii ta südame kui vererõhuga on kõik korras
ja ravimeid pole enam vaja.
Sa ei tunne seda Lindat? - Ei.
Aga Jumal tundis.
New Mexicost pärit Travis teenis Kõrbe Tormi ajal sõjaväes,
kus ta põlv sai korralikult viga.
Vaadates kord me saadet, kuulis ta Pat'i ütlemas:
"Kellelgi on põlvevigastus ja probleeme paistetusega.
Jumal tahab teid tervendada, tunnete kuumalainet ja saate terveks."
Travis tundiski õhtul seda kõike ja põlv sai palju paremaks.
Järgmine päev alanes ka paistetus
ja 2 päeva hiljem tunnistas arst ta terveks.
Olgu öeldud kohe praegu,
et Jumala jaoks on kõik võimalik.
Jumala jaoks, keda teenime, pole miski võimatu.
Jeesus ütles: "Te pole palunud minu nimel.
Paluge ja teile antakse, et teie rõõm võiks olla täielik."
Jumal tahab, et kogeksid rõõmu,
mistõttu palvetame su eest, mis iganes ka su vajadus poleks.
Mis iganes ka su vajadus poleks -
Jumal suudab täita selle ja teebki seda.
Issand, ma liidan käed oma õega Kristuses
ja me palume üheskoos inimeste vajaduste pärast.
Kellelgi, kelle nimi on ehk Mark, on kubemes mingi moodustis.
See võib olla mingi esiletungiv sool...
Ma pole kindel, aga see on üks moodustis.
Pange oma käsi sinna peale ja saagu see terveks Jeesuse nimel!
Kellelgi on kohutav jalaseen,
mis on olnud pikka aega ja arstidel pole sellele lahendust.
Kuid Jumal tervendab teid ja te jalg saab peagi korda
Jeesuse nimel.
Kellelgi on kätel psoriaas.
Te nimi on vist Mary ja te saate terveks just praegu.
Puudutage oma kätt ja pühkige see minema Jeesuse nimel
Kellelgi on olnud käe operatsioon ja selles on tekkinud põletik.
Jumal puudutab teid ja te käsi jääb alles.
See põletik lahkub Jeesuse nimel.
Finantskoormad saavad kõrvaldatud.
Lihtsalt tänage Jumalat, sest see koorem saab kõrvaldatud.
Jumal ütles mullegi kord: "See on minu töö,
mistõttu lase mul kanda seda koormat."
Jumal kannab ka teie koormat just praegu.
Andke see Talle üle ja ärge hoidke sellest enam kinni,
sest Jumal tahab kanda hoolt te finantside eest.
Isa, kes iganes me vaatajatest kannatab või omab mingit vajadust -
vasta nende palvetele, Issand ja puuduta neid Jeesuse nimel!
Aamen ja aamen.
Wendy, sõna sulle.
Jõuame peagi meie saate kõige populaarsema osani -
teie küsimuste juurde.
David: "Olen lugenud Piiblist,
et inimeste teadlikkus kasvab viimseil päevil.
Kas inimesed lähevad ka Marsile enne suurt viletsust või selle ajal?"
Saame peagi teada.
Lisaks lugu naisest, kel diagnoositi leukeemia.
Kuid see polnud veel üldse ta suurim oht.
Pat ja Karen Schatzline liituvad meiega peagi.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Osa inimesi nimetab seda suureks V'ks.
Pat ja Karen keeldusid aga täielikult selle sõna välja ütlemisest,
kui Karenil diagnoositi leukeemia.
Nad olid kogu oma elu palvetanud inimeste eest üle maailma
ja korraga vajasid nad ise meeleheitlikult palveid.
Nad muudavad maailma!
Pat ja Karen Schatzline
on rahvusvaheliselt tuntud evangelistid,
kes rajasid 1997. aastal Remnant teenistuse.
Nad on aastaid palunud teiste tervenemise pärast,
seistes hiljuti silmitsi omaenda tervisekriisiga.
Nad said 2017. aastal šoki, kui Karenil diagnoositi leukeemia.
Kiusatus tunda hirmu oli pidevalt olemas,
kuid see kõik kupatas neid intensiivsesse vaimulikku lahingusse.
Oma uusimas raamatus "Taasta oma möire"
selgitavad nad, kuidas nad õppisid ületama hirmu
ja leidma rahu isegi keset kõige süngemaid hetki.
Tervitagem siinkohal Pat ja Karen Schatzline'i!
See oli te unistus jõuda me saatesse?
Oli tõesti.
Oleme kirjutanud palju raamatuid ja reisinud mööda maailma,
aga Pat Robertson ja kogu Klubi 700 pere on alati olnud...
Olin osa Pat'i valimiskampaaniast 1998. a.,
mis oli täiega lahe.
Karen, alustame teist.
Millise diagnoosi te saite ja kuidas sellele algul reageerisite?
Sain esmase diagnoosi peale mitmekuulist teadmatust,
olles käinud mööda arste.
Kogu lugu sai alguse 6 kuud enne diagnoosi saamist.
Pesin köögis nõusid, kui Püha Vaim ütles,
et olen sisenemas raskesse ja ebakindlasse aega,
küsides samas, kas usaldan Teda?
Sealt algas see teekond, millest mul polnud aimugi.
Mul tekkisid alles mitu kuud hiljem sümptomid, mida ma ei mõistnud.
Mind saadeti onkoloogi juurde,
kes vaatas mulle sügavalt silma ja teatas, et mul on leukeemia.
Sel samal hetkel meenus mulle seal kraanikausi juures kuuldu
ja kõik, mida ma kuulsin, oli: "Kas sa usaldad mind?"
See oli määrava tähtsusega hetk nii minu kui Pat'i jaoks,
sest Jumal oli valmistanud meid ette, ilma, et oleksime sellest arugi saanud.
Saime loota Ta peale, mis iganes ka poleks olnud.
Pat, kuidas te sellele reageerisite?
Oleme alati öelnud, et elada tuleb kuskil "Aamen" ja "Nii on" vahepeal.
Nii ka põhjus, miks kirjutasime raamatu "Taasta oma möire",
sest olles teisel pool sellist olukorda...
Olen alati öelnud, et teisele poole on alati kergem tagasi langeda,
sest sa väsid ja muutud tuimaks.
Kuid Jumal kõnetas mind ühel päeval ja ütles: "Kuhu su möire kadus?"
Nutsin seal,
valmistudes samal ajal Euroopasse sõiduks.
Kuid me otsustasime midagi keset seda kõike.
Meil on magamistoas altar
ja igakord, kui me arstilt tulime, panime me arstilt saadud info altarile
ja ütlesime, et keeldume seda vastu võtmast.
Palvetasime ja panime ülistuse mängima,
öeldes: "Jumal, see on Sinu kontrolli all."
Kogu me teenimistöö käis samal ajal ikka edasi.
Ühtlasi keeldusite te mõlemad nimetamast sõna "vähk"
või "leukeemia".
Ja te ei lubanud ka arstidel neid välja öelda.
Miks?
Kui Jumal küsis juba alguses: "Kas sa usaldad mind?",
siis mõtlesin, et kui Ta palub mul usaldada Teda,
siis järelikult on Tal ka mingi muu lahendus varuks,
Arst pidas mind kindlasti hulluks,
kuigi ütlesin talle, et mõistan kõike ega eita seda olukorda.
Samas palusin, et ta ei nimetaks seda vähiks.
Sest kui mu lapsed tooks hulkuva koera koju,
ei paneks ma talle nime.
Sest kui juba nime paned, jätad ka endale.
Kuid ütlesin, et ma ei plaani seda endale jätta.
Jah, tegelik olukord oli selline,
kuid ma ei tahtnud nimetada seda vähiks ja leukeemiaks.
Ma lihtsalt palusin ja uskusin, et mu verepilt normaliseerub.
Ometi maadlesite te mõlemad hirmuga?
Sellega on nii, et hirm on põrgu jaoks, usk uskliku jaoks.
Kõige esimene emotsioon Jumala Sõnas oli hirm.
Me olime aastaid reisinud ja teinud jumalariigi tööd,
kuid polnud kunagi ületanud hirmu.
Mäletan, kuidas valmistusin kõnelema 10 000 noorele,
helistades enne veel Karenile ja öeldes, et ma kardan.
Kuid hirm pole mitte julguse puudumine,
vaid just julguse alge.
Nii et, kui hakkasime seda raamatut kirjutama,
oli me esimeses peatükis kirjas: "Me ei tahtnud seda kirjutada."
Sest see, millest kirjutad, selle vastu ka sõdid.
Kuid me mõistsime, et saatan on valetaja
ja samas on Juuda lõvi meie poolel.
Saatan küll möirgab nagu lõvi, aga ta pole lõvi,
mistõttu pead talle vastu möirgama.
Karen, te loobusite ka ravist.
Kuidas te siis terveks saite?
Ma tegelikult ei jõudnudki veel nii kaugele,
et hakata saama kiiritust või keemiaravi.
Arstid muudkui tegid mulle vereanalüüse
ja ma muudkui lükkasin luuüdi biopsiat edasi,
kuniks läksin Brasiiliasse naistekonverentsile kõnelema.
Brasiilias olles kõnetas Püha Vaim mind uuesti.
See sama hääl, mis oli küsinud: "Kas sa usaldad mind?",
ütles: "Su veri on nüüd korras."
Ma küll läksin tagasi arstile, et seda luuüdi biopsiat teha,
kuid arst teatas, et ta ei saa aru ega oska seda selgitada,
aga mu veri on täiega korras ja ta pole midagi sellist varem näinud.
See arst kasutab täna Kareni näidet onkoloogide konverentsidel,
küsides: "Mis toimub?"
Ta oli muide pahane,
et me ta nime oma raamatus ära ei märkinud.
Kuid selge on see, et see oli ime.
Millised kolm tõde 2 Timoteose raamatust
aitasid teil hirmu vastu seista?
Hommikud olid rasked, sest hirm püüdis ikka sisse murda,
nii nagu "Mis siis, kui?" mõttedki.
Kuid Jumal näitas mulle 2 Timoteose 1:7,
öeldes, et Ta pole andnud mulle hirmu ega paanika vaimu,
vaid armastuse, väe ja mõistliku meele vaimu.
Me loeme sageli neid salme otsekui mööda minnes.
Mulle meeldib, kuidas te võtate selle oma raamatus osadeks.
Mida see tegelikult tähendab omada Jumala armastust ja väge,
mis võivad tervendada.
Pat, peale seda, kui Kareni vereproovid olid korras,
tundsite muidugi kergendust, aga tahtsite ka lihtsalt puhata.
Mida Jumal teile ütles, kui ütlesite, et vajate nüüd pausi?
See kõik juhtus Brett Kavanaugh'i kohtuprotsessi ajal
ja ma vaatasin, kuidas see vaene mees tehti maatasa.
See oli lausa deemonlik.
Ja korraga seal hotellitoas, kus seda vaatasin,
küsis Jumal mu käest: "Mis su möirgega on juhtunud?"
Ta näitas mulle Aamose 3:8,
mille mõte on, et lõvi möirgab ja Jumal räägib.
Vaatajad, saatan kõnetab ja ründab teidki,
kuid saage oma möire tagasi ja ajage end püsti!
Nagu Karen ütles - me kiidame Jumalat keset oma torme
ja seal nö teisel pool olles.
Me peame mõistma, et lõvi möirgab, kui ta on näljane
ja kui ta üritab end kehtestada.
Ta möirgab nii hommikul kui õhtul.
Kuid Jumal on andnud meile viisi, kuidas joosta Juuda lõvi järele
ja saada oma ülistus tagasi.
Ma veetsin sel aastal Aafrikas oma mesinädalad
ja me kuulsime seal lõvi möirgamist, isegi, et viibisime valvatud laagris.
See pani mind nüüd mõtlema te raamatule "Taasta oma möire"
ja sellele, kuidas sel möirgel on oma eesmärk.
Õpetussõnad 28:1 on öeldud:
"Õel põgeneb, kuigi ei ole tagaajajat, aga õige on julge nagu noor lõvi."
Ma kuulsin ka kõigest 2 nädalat tagasi lõvi möiret Lõuna-Aafrikas.
See oli hirmutav!
Te ei mõtle sellele enam endisel moel.
Erakordne lugu ja imeline raamat! Aitäh, et selle kirjutasite.
Raamat "Taasta oma möire" ehk "Restore the Roar" -
hirmu vaimu võitmine Jumala hinguse ja väega.
Tellitav internetist.
Olge õnnistatud ja aitäh, et tulite!
Ja nii tore, et te unistus siia tulekust täitus!
Tõeline au!
Jumala ligiolu on nii reaalne.
Peagi aga te küsimuste juurde.
"Kristlased peaks seisma vastu Süürias toimuvatele tapatalgutele.
Isegi juudid võisid relvastada end kaitsmaks end Haamani eest.
Miks mitte siis kurdi rahvas?"
Vastame peagi.
RÕÕM - PÜÜA SEE KINNI!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Nüüd aga teie küsimuste ja meie vastuste juurde.
David: "Olen lugenud Piiblist,
et inimeste teadmised kasvavad lõpuaegadel.
Kuid ma ei loe kuskilt, et inimesed läheks näiteks Marsile.
Kas Jumal üldse laseks millelgi sellisel sündida
kas enne suurt kannatuste aega või selle jooksul?"
Fakt on see, et Jumal laseb meil juba praegu avastada planeete jne.
Mars on nö kivim, kus on võimatu elada.
Teisedki planeedid on vaid hunnik kivimeid.
Meid on pandud elama
kõige ilusamale planeedile kõigi planeetide seas.
Üks eriline paik inimhingede jaoks,
mistõttu ei kujuta isegi ette,
miks peaks keegi tahtma minna elama kuhugi kivihunnikute keskele?
Jah, on olemas ka elu väljaspool meie planeeti,
kuid see pole see, millest Piibel räägib.
Jah, tarkus ja teadmised kasvavad, kuid ei kuidagi erakordselt.
See, mida täna juba teame ja haldame, on imeline.
Piisab vaid oma nutitelefoni näppimisest
ja su käsutuses on erakordne hulk erinevat infot.
Meil on võime koondada sekunditega kõik olemasolevad raamatud
digitaalsesse vormi,
nii et pole küsimustki - teadmised kasvavad plahvatuslikult.
Kuid seda sel planeedil,
nii et pole tarvis minna kuhugile mujale planeedile.
Keskkoolis pidid minema raamatukokku
ja uurima entsüklopeediaid, et saada mõni koolitöö valmis.
Enam pole see vajalik.
Piisab vaid nuppude vajutamisest.
Võid Google'i abil leida lahendust oma tervisemuredelegi.
Lucia: "Kuna kristlastel on vastutus mittekristliku maailma ees,
on oluline, et nad seisaks ka vastu tapatalgutele Süürias.
Isegi juudid võisid relvastada end Haamani vastu.
Miks mitte siis kurdi rahvas?"
Ma lausa soovitasin ühele me riigi juhtidest,
et müüksime kurdidele relvi.
Kuid sellega oli kunagi selline lugu -
kurdid olid kunagi Iraagi valitsuse võimu all,
mis omakorda oli Bagdadi võimu all.
Nii et kui oleksime saatnud relvi Bagdadi,
poleks nad neid kurdidele edasi saatnud.
Kuid olen enam kui nõus,
et peaksime andma kurdidele kõik vajaliku, et nad saaks end kaitsta.
Selles pole midagi halba ja seda peaks tegema.
Rhonda: "Olen arutanud oma pastoritega palju probleemi üle,
mis me koguduses on ja mille osas nendega ei nõustu.
Kõik tundus hästi,
kuniks pastori naine hakkas mind ignoreerima.
See oli igati märgatav,
kuna kuulume mõlemad ühte ülistusgruppi.
See on nüüd kestnud mitu nädalat ja ma ei tea, mida teha.
Olen toetanud oma pastoreid üle 15 aasta,
isegi, kui pole nõustunud nendega.
Ei tahaks kogudusest lahkuda, sest see on kui perekond
ja ma armastan neid.
Mida teha?"
Piiblis on öeldud, et kui sul on midagi kellegi vastu,
mine selle inimese juurde ja räägi sellest probleemist.
Minge selle pastori naise juurde ja öelge: "Oleme koos ülistuses,
aga sa isegi ei räägi minuga.
Samas naudin väga me osadust."
Ehk saate teha talle isegi mingi kingituse,
öeldes, et leidsite talle midagi erilist.
Kinkige midagi, mis talle meeldiks ja ta süda võib avaneda ootamatult.
Kuid te peate uurima välja ta käest, milles asi?
Peate panema end teise olukorda ja mõtlema, mis talle probleemiks on?
Olete te ehk solvanud teda? Või te ei meeldi talle mingil põhjusel?
Kas keegi on rääkinud talle midagi teie kohta?
Peate saama teada, mis toimub?
Nii et minge alandliku meelega ja seadke see asi korda
nagu Piibel soovitabki.
Nii et püüdke see asi korda ajada.
Väga hea nõu.
Audi: "Tere! Olen värske majaomanik ja üürileandja.
Meil on maja peale veel küll laen
ja me katame selle kommunaalkulusid,
kuid mu küsimus on:
kas pean maksma kümnist kogu renditulu pealt
või sellelt summalt, mis jääb alles peale kõigi kulude katmist?"
Rääkisin kord varahalduriga, mille alusel peame makse arvestama.
Roland Reagan arvas, et maksud tuleks arvata maha
brutosissetulekust, mitte netosissetulekust.
Mis aga puutub te kümnisesse,
siis seda peaks maksma ikka kasumi pealt,
mitte brutosummast.
Sest kui toidupoed näiteks maksaks kümnist brutosummast,
ei jääks neile üldse mingit raha järgi,
kuna nende kasumimarginaal on nii väike.
Jah, suur brutosissetulek, aga suurt palju ei midagi netos.
Nii et tavaolukorras makstakse kümnist netosissetulekust.
Samas usun, et valitsus teeb brutosissetulekule
ka maksusoodustust.
Hea uudis paljudele me vaatajatele.
Lõpetuseks aga Efeslastele 1:3:
"Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud
kõige vaimuliku õnnistusega Kristuses."
Aitäh, et olite meiega ja kõike head!
Tere "Superraamatu" fännid!
Siin on veel midagi, mis teile meeldib.
Uus "Superraamatu" piibliäpp,
kus on palju mänge, tegevusi ja "Superraamatu" episoode,
mis kõik on tasuta.
Viktoriin, päevasõna ja vastused Piibli küsimustele.
Lisaks lihtsasti mõistetav Piibel, mis meeldib kogu perele.
Võimalus ka luua päris oma "Superraamatu" tegelaskuju
Vabandust! Andke andeks!
Nalja teete või?
Teenige superpunkte, võitke auhindu ja palju enamatki veel!
Aeg naaseda oma seikluste juurde.
Näeme peagi!
Tasuta uus "Superraamatu" piibliäpp
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas